

**Republika e Kosovës**

**Republika Kosova-Republic of Kosovo**

***Qeveria-Vlada-Government***

***Zyra e Kryeministrit-Ured Premijera-Office of the Prime Minister***

***Zyra për Çështje të Komuniteteve – Kancelarija za pitanje Zajednica – Office for Community Affairs***

**FTESA PËR PROPOZIME**

**FONDI PËR MBËSHTETJEN E MEDIAVE TË KOMUNITETEVE**

Zyra për Çështje të Komuniteteve në Zyrën e Kryeministrit, shpallë ftesën për aplikim për ndarjen e granteve nga fondi për mbështetjen e mediave, të cilat merren me informimin dhe promovimin e komuniteteve në Republikën e Kosovës.

Ftesa për aplikim për fitimin e grantit nga fondi për mbështetjen e mediave të Komuniteteve shpallet një herë brenda vitit në ueb faqen e Zyrën për Çështje të Komuniteteve në Zyrën e Kryeministrit dhe në mediat elektronike apo të shtypura, dhe të drejtën e aplikimit e kanë të gjitha Mediat e regjistruara në organin kompetent në Republikën e Kosovës.

Mediat, me rastin e aplikimit, duhet t’i dorëzojnë dokumentet, si në vijim:

* formularin e aplikimit që merret në ueb faqen e ZÇK-së
* certifikatën e regjistrimit të medias në organin kompetent në Republikën e Kosovës;
* licencën për ushtrimin e veprimtarisë në fushën e shërbimeve mediale audio-vizuele, të lëshuar nga organi kompetent në Republikën e Kosovës;
* certifikatën e numrit fiskal;
* letërnjoftimin e vlefshëm të udhëheqësit të medias apo të personit të autorizuar, të lëshuar nga organi kompetent në Republikën e Kosovës;
* si dhe dokumente apo dëshmi të burimeve tjera të financimit/mbështetjes nga donatorët tjerë.

Mediat duhet t’i dorëzojnë formularët e plotësuar për aplikim në formë fizike në Zyrën për Çështje të Komuniteteve në Zyrën e Kryeministrit (Ndërtesa e Qeverisë, Kati VI, Zyra Nr. 606), apo në formë elektronike në e-mail adresën: zck-kpz-grants@rks-gov.net.

***Afati për aplikim është pesëmbëdhjetë (15) ditë (11.05.2017-25.05.2017). pas datës së publikimit të ftesës për propozime.***

**Aplikacionet e dorëzuara pas mbylljes së afatit nuk do të merren parasysh.**